2000R1209 — DA — 20.08.2003 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

▼M1

KOMMISSIONENS FORORDNING (EURATOM) Nr. 1209/2000

af 8. juni 2000

om procedurer for gennemgang af meddelelser i henhold til artikel 41 i traktaten om oprettelse af Det Europæiske Atomenergifællesskab

▼B

KOMMISSIONEN FOR DE EUROPÆISKE FÆLLESSKABER HAR — under henvisning til traktatens bestemmelser om oprettelse af Det Europæiske Atomenergifællesskab, særlig artikel 41, under henvisning til Rådets forordning (Euratom) nr. 2587/1999 af 2. december 1999 om bestemmelse af, hvilke investeringsprojekter der skal meddeles Kommissionen i henhold til artikel 41 i traktaten om oprettelse af Det Europæiske Atomenergifællesskab ( 1 ), og ud fra følgende betragtning: ud fra følgende betragtning: I det omfang det er nødvendigt for at Kommissionen kan udføre sit hverv i henhold til traktatens kapitel IV, skal den fastlægge nærmere regler for, hvorledes personer og virksomheder opfylder deres pligt til i overensstemmelse med artikel 41 at give Kommissionen meddelelse om investeringsprojekter, der vedrører nye anlæg, udskiftninger eller ændringer, hvis karakter og betydning svarer til de kriterier, som er fastlagt af Rådet — UDSTEDT FØLGENDE FORORDNING:

▼M1

Artikel 1

1. Investeringsprojekter, der vedrører nyanlæg, udskiftninger eller ændringer, hvis karakter og betydning svarer til de kriterier, der er fastlagt i forordning (Euratom) nr. 2587/1999, meddeles Kommissionen ved hjælp af formularen i bilaget til denne forordning.

Formularen kan indsendes på papir eller elektronisk.

2. Kommissionen underretter straks den pågældende person eller virksomhed om modtagelsen af meddelelsen.

▼B

Artikel 2

Personer og virksomheder, som beskæftiger sig med industriaktiviteter, der er anført i traktatens bilag II, skal som foreskrevet i traktatens artikel 41 give Kommissionen meddelelse om investeringsprojekter, der vedrører alle anlæg, som er eller vil blive oprettet inden for Fællesskabets område (hvis der er tale om virksomheder, hvis hovedsæde er beliggende uden for Fællesskabet, påhviler meddelelsespligten den lokale ledelse).

Artikel 3

Hvis der allerede som led i de almindelige oplysninger i henhold til traktatens artikel 37 er givet meddelelse om de oplysninger, som foreskrives i artikel 41, kan meddelelsen begrænses til en henvisning til den tidligere meddelelse, idet der tilføjes alle de øvrige oplysninger, der kræves i formularen i bilaget til denne forordning.

▼M1

Artikel 3a

1. Kommissionen gennemgår meddelelsen straks ved modtagelsen. Kommissionen tilkendegiver sit synspunkt i en henstilling.

2. Finder Kommissionen efter en gennemgang, at det investeringsprojekt, der er indgivet meddelelse om, ikke giver anledning til tvivl om formålene og overensstemmelsen med Euratom-traktaten, noterer den dette resultat og tilkendegiver sit synspunkt i en henstilling, der sendes til de berørte personer og virksomheder og den berørte medlemsstat.

3. Finder Kommissionen efter en gennemgang, at det investeringsprojekt, der er indgivet meddelelse om, giver anledning til tvivl om formålene og overensstemmelsen med Euratom-traktaten, indleder den en mere indgående gennemgang for i detaljer at drøfte alle de sider af investeringsprojektet, der har forbindelse med denne traktats formål.

4. Inden en frist på to måneder fremsættes der en henstilling efter stk. 2, eller indledes en mere indgående gennemgang efter stk. 3. Denne frist løber fra dagen efter modtagelsen af en fuldstændig meddelelse i henhold til nærværende forordning og forordning (Euratom) nr. 2587/1999. Meddelelsen betragtes som fuldstændig, hvis Kommissionen ikke anmoder om yderligere oplysninger inden to måneder efter at have modtaget den eller efter at have modtaget eventuelle supplerende oplysninger, som den har udbedt sig.

5. Hvis Kommissionen ikke har fremsat en henstilling efter stk. 2 eller handlet inden for den i stk. 4 fastsatte frist, anses projektet for at være i overensstemmelse med Euratom-traktatens formål og bestemmelser.

Artikel 3b

1. Mener Kommissionen, at oplysninger, som den berørte person eller virksomhed har indsendt i forbindelse med et investeringsprojekt, den har fået meddelelse om, er ufuldstændige, anmoder den om alle nødvendige oplysninger. Når den berørte person eller virksomhed besvarer en sådan anmodning, underretter Kommissionen vedkommende om, at den har modtaget besvarelsen.

2. Hvis den berørte person eller virksomhed ikke forelægger de oplysninger, Kommissionen har udbedt sig, inden udløbet af den frist, den har fastsat, eller hvis oplysningerne er ufuldstændige, sender Kommissionen en rykkerskrivelse og giver vedkommende en passende yderligere frist til at forelægge oplysningerne.

Artikel 3c

1. Når Kommissionen indleder en mere indgående gennemgang, sammenfatter den de relevante faktiske og retlige forhold og medtager en foreløbig vurdering af investeringsprojektet i forhold til Euratom-traktatens bestemmelser og formål og til forordning (Euratom) nr. 2587/1999. Kommissionen opfordrer de berørte personer eller virksomheder til at fremsætte bemærkninger og drøfte sagen yderligere med Kommissionen inden for en nærmere fastsat frist, der normalt ikke må være længere end to måneder.

2. De berørte personer eller virksomheder bør ikke iværksætte investeringsprojektet, før Kommissionen har fremsat sin henstilling om projektet, eller før det i henhold til artikel 3a, stk. 5, kan anses for at være i overensstemmelse med Euratom-traktatens formål og bestemmelser.

Artikel 3d

1. Finder Kommissionen efter drøftelser med den berørte person eller virksomhed og/eller efter ændringer foretaget af denne, at investeringsprojektet er i overensstemmelse med Euratom-traktatens formål og bestemmelser, fastlægger den sit synspunkt i en henstilling og fremsender den til de berørte personer og virksomheder og den berørte medlemsstat.

2. Finder Kommissionen efter drøftelser med den berørte person eller virksomhed og/eller efter ændringer foretaget af denne, at det investeringsprojekt, som der er indgivet meddelelse om, ikke er i overensstemmelse med Euratom-traktatens formål og bestemmelser, tilkendegiver den sit synspunkt i en henstilling, der meddeles de berørte personer og virksomheder og den berørte medlemsstat.

3. Synspunkter som nævnt i stk. 1 og 2 fastlægges, så snart den tvivl, der er omhandlet i artikel 3a, stk. 3, er ryddet af vejen. Kommissionen skal i videst muligt omfang tilstræbe at vedtage en henstilling inden udløbet af en periode på seks måneder efter at have indledt en mere indgående gennemgang.

4. Når perioden i stk. 3 er udløbet, og hvis den berørte person eller virksomhed anmoder om det, fremsætter Kommissionen sin henstilling inden to måneder på grundlag af de foreliggende oplysninger.

Artikel 3e

Efter at have fremsat sin henstilling om det pågældende investeringsprojekt overvåger Kommissionen de særlige foranstaltninger, der træffes på grundlag af Kommissionens henstilling, eller som det tilsigtes træffes på grundlag af Kommissionens henstilling, og drøfter dem i givet fald med de berørte personer eller virksomheder.

Artikel 3f

Efter at have givet de berørte personer eller virksomheder lejlighed til at fremsætte bemærkninger kan Kommissionen tilbagekalde en henstilling, den har vedtaget i henhold til artikel 3a og 3d, når oplysninger, som var afgørende for henstillingen, var urigtige.

Før den tilbagekalder sin henstilling og vedtager en ny, indleder Kommissionen en mere indgående gennemgang i henhold til artikel 3a, stk. 3.

▼B

Artikel 4

For alle ændringer, som foretages under gennemførelsen af investeringsprojekter, der er meddelt Kommissionen i henhold til denne forordning, indsendes en ny meddelelse efter samme regler.

▼M1

Artikel 4a

Kommissionen sender til de personer eller virksomheder, der har indgivet en meddelelse om et investeringsprojekt, eventuelle bemærkninger eller synspunkter fra tredjemand angående projektet, som vil være af betydning for Kommissionens henstilling.

Artikel 4b

1. Kommissionen offentliggør med de berørte medlemsstaters, personers og virksomheders tilladelse de investeringsprojekter, den har fået meddelelse om, og de henstillinger, den har vedtaget i medfør af denne forordning.

2. Kommissionen offentliggør en årsrapport om implementeringen af de vedtagne henstillinger og om de specifikke foranstaltninger, der er truffet af de berørte personer og virksomheder på foranledning af Kommissionens synspunkter og henstillinger.

Rapporten vil i givet fald blive udformet under hensyntagen til reglerne om tavshedspligt, hvis der ikke gives den i Euratom-traktatens artikel 44 nævnte tilladelse.

▼B

Artikel 5

Alle ændringer af den nævnte formular offentliggøres af Kommissionen i De Europæiske Fællesskabers Tidende.

Artikel 6

Forordning nr. 1 af 5. november 1958, udstedt af Kommissionen for Euratom den 5. november 1958 ( 2 ), ophæves med virkning fra datoen for denne forordnings ikrafttrædelse.

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

BILAG



INVESTERINGSPROJEKT (model) Industrisektorer, der er omfattet af bilag II til traktaten Oplysninger Alle sektorer fra 1 til 13 1.1. Navn og adresse på den person eller virksomhed, som giver meddelelse om investeringsprojektet, og eventuelt navnet på en kontaktperson, som der kan rettes henvendelse til om yderligere oplysninger 1.2. Investeringsprojektets betegnelse 1.3. Industrisektor, som investeringsprojektet henhører under i henhold til traktatens bilag II 1.4. Drejer det sig om et nyanlæg, en udskiftning eller en ændring? 1.5. Henvisning til tidligere dokumentation, der er indgivet til Euratom vedrørende investeringsprojektet (korrespondancens dato) 1.6. Navn og adresse på den (eller de) person(er) eller den (eller de) virksomhed(er): a) som skal drive anlægget b) som udarbejder anlægsprojektet c) som skal føre tilsyn og kontrol med projektets udførelse d) som vil få overdraget hovedleverancerne af udstyr 1.7. Finansieringsmåder 1.8. Beliggenhed 1.9. Kort beskrivelse og oversigtstegninger 1.10. Anlæggets etableringsomkostninger (i euro) og fordeling på hovedposter 1.11. Tidsplan for angivelse af hovedordrerne, arbejdets udførelse og anlæggets igangsætning, især for indgåelsen af de første kontrakter med leverandørerne, påbegyndelsen af opførelsen og den planlagte dato for driftens påbegyndelse 1.12. Beskrivelse af eventuelle planer for nedlukning af anlægget 1.13. Den statslige myndighed, der meddeler bevilling til opførelse og drift; driftsbevillingens gyldighedsperiode 1.14. Kort beskrivelse af eventuelle forsknings- og udviklingsprogrammer Alle sektorer undtagen 11 (reaktorer) 2.1. Produktionens sammensætning og beskaffenhed; den årlige produktionskapacitet 2.2. Anlæggets hovedtræk 2.3. Hvis der forudses en udvidelse af anlægget, anføres ved hvilken proces, over hvilken periode, og hvilken forholdsmæssig årlig produktionsforøgelse der påregnes 2.4. Hvis der ikke forudses en udvidelse, anføres det, hvorvidt en forøgelse af den årlige produktionskapacitet er mulig under hensyntagen til de lokale forhold og andre omstændigheder For sektor 11 3.1. Betegnelsen for den projekterede reaktortype og vigtigste anvendelsesformål 3.2. Anlæggets hovedtræk 3.3. Hovedtræk for de brændselselementer, der tænkes anvendt 3.4. Moderatorens og reflektorens egenskaber 3.5. Det primære og det sekundære kølemiddels egenskaber Sektor 3, 4, 5, 6, 7, 8, 9, 10; eventuelt sektor 12 og 13 4.1. Sammensætning og mængde af de årlige behov for forsyninger, der er nødvendige til anlæggets drift, herunder kraftbehov; anfør hvem de forventede leverandører er Sektor 4, 5, 7, 8, 11, 12; eventuelt sektor 13 5.1. Eventuelle supplerende oplysninger om anlæggets beliggenhed For sektor 1 6.1. Geologiske oplysninger om de forekomster, der skal udnyttes 6.2. Sikre mængder af de forekomster, der skal udnyttes 6.3. Anslåede mængder af de forekomster, der skal udnyttes 6.4. Sikre og anslåede mængder, som hele koncessionen omfatter For sektor 5 7.1. Beskrivelse af brændselselementerne

( 1 ) EFT L 315 af 9.12.1999, s. 1.

( 2 ) EFT 25 af 27.11.1958, s. 511/58.